Rasa mengagumkan ada sumber tenaga
yang membekalkan tenaga kepada masyarakat kita dengan murah.
Masyarakat kita bergantung kepada hidrokarbon.
Petrol, gas asli dan arang.
Pada masa yang sama, fenomena pelepasan tenaga
akan menghasilkan CO2.
CO2 memantul haba seperti cermin,
yang mengakibatkan perubahan cuaca yang ekstrem.
Lebih 50 bilion tan emisi dilepaskan setiap tahun.
Ia nombor yang mengejutkan.
Kita tahu jika kita terus menggunakan hidrokarbon,
keadaan akan jadi sangat teruk.
Jadi, kita perlu berhenti menggunakannya.
Secara rasminya tahun ini menyamai rekod bilangan hari terbanyak
dengan suhu lebih 43°C.
Adakah ini cabaran paling sukar manusia pernah hadapi?
Tidak syak lagi.
Tiada sebab untuk biarkan ia berlaku.
Kita ada penyelesaian.
BOLEHKAH KITA MENCEGAH PEMANASAN GLOBAL?
Hampir setiap aktiviti yang kita lakukan melibatkan bahan api fosil.
Guna telefon, cas telefon,
pergi ke gelanggang luncur ais, pergi ke kolam renang.
Semuanya dipanaskan dan disejukkan.
Jadi, skala penyelesaian perlu sepadan dengan skala masalah,
dan itu sukar untuk dibayangkan.
Kita ketagih bahan api fosil,
Kita tak mampu berhenti begitu saja.
Sistem elektrik akan rosak. Kita tak boleh memandu ke tempat kerja.
Petani takkan ada baja.
Kita tak boleh bina bangunan dan jalan baru.
Orang akan mati kesejukan.
Hampir segala-galanya bergantung kepada hidrokarbon yang amat banyak.
Saya banyak terbang ke sana sini.
Jadi, jejak karbon saya antara yang paling tinggi.
SEPASANG BINGKAI CERMIN MATA PURATA EMISI = 3.7 KG
Tapi saya mampu beli teknologi untuk kurangkan emisi saya kepada sifar.
HAMBURGER 113 G PURATA EMISI = 3.21 KG
Saya juga beli kredit karbon.
Jelas sekali, saya mampu buat begitu.
Jadi, itu bukan sebahagian daripada penyelesaian.
Bill Gates, selamat kembali.
Awak nak bincang perubahan iklim.
Awak bincang cara elak bencana iklim dalam buku baru awak.
Kita perlu hapuskan jejak kita
dengan memacu inovasi lebih pantas daripada biasa.
Saya habiskan hidup saya melihat inovasi manusia.
Saya bertuah jadi sebahagian daripada revolusi digital,
tapi ia mengejutkan ramai orang.
Apa matlamat Microsoft?
Komputer di setiap meja, di setiap rumah.
- Saya tiada komputer. - Kami sedang usahakan.
Saya baca bukunya dan jelas bagi saya pendekatannya bersistem.
Saya akan beritahu orang,
"Buku itu cuma carta pai, okey?"
Ia buku carta pai terbaik di dunia Ia menunjukkan semua punca.
Tak bijaklah jika tak tahu tentang carta pai itu.
Emisi datang daripada banyak sektor ekonomi.
Sektor pembuatan atau perindustrian.
Penghasilan keluli, simen, bahan kimia.
Ia tersembunyi, jadi orang terkejut ia adalah sumber terbesar secara global.
TENAGA ELEKTRIK 29%
Kemudian penghasilan tenaga elektrik. Pembakaran arang, gas asli.
Seterusnya, pertanian.
Penggunaan baja dan hakikat yang lembu jana gas asli.
PERTANIAN 20%
Kemudian ada pengangkutan.
Kereta penumpang, trak, bas, kereta api, kapal terbang, bot.
Akhirnya, bangunan. Kita memanas dan menyejuknya.
Untuk mencapai emisi sifar,
semua emisi dalam lima kategori itu mesti dihapuskan
di setiap negara.
Ia usaha yang sangat mencabar.
Saya bernasib baik membesar di Montana.
Ada sungai yang mengalir melalui bandar dekat rumah saya.
Kami habiskan banyak masa di luar.
Kesannya boleh dilihat di mana-mana,
tapi ia lebih ketara apabila kita sentiasa berinteraksi dengan alam.
Asap kebakaran hutan memenuhi lembah tempat saya tinggal.
Susah nak bernafas.
Saya juga nampak glasier di Taman Negara Glasier mencair.
Habislah jika kita tak buat perubahan segera.
Orang mati dan terkesan.
Ia semakin mendekati kita di negara-negara Barat.
Perubahan iklim wujud sejak saya kecil.
Saya tak kenal dunia sebelum perubahan iklim.
Kalau nak tangani krisis iklim sendiri pun,
kami tak tahu apa nak buat.
Gilalah.
Ya.
Masukkan dalam orientasi kolej.
Perjuangan iklim memang memerlukan ramai aktivis muda.
Mereka faktor penting dalam perjuangan.
- Hai. - Helo.
- Selamat berkenalan.
- Isaac. - Hai, Isaac.
- Grace. - Hei.
- Saya Jamie. - Hai, Jamie.
Saya belajar daripada mereka
seperti saya belajar daripada saintis yang hasilkan inovasi.
Dah capai suhu tertinggi. Mereka hampir pecahkan rekod.
Mereka harap rekod pecah,
jadi ramai orang berkumpul di Death Valley untuk raikannya.
Itu seperti dinosaur nak bergambar dengan asteroid.
Perumpamaannya.
Saya tak anggap diri saya optimis iklim, tapi saya juga bukan pesimis.
Itu tak membantu.
Kita perlukan pelbagai taktik untuk menghadapi krisis iklim ini.
Krisis ini tak peduli jika kita belum bersedia.
Kita tak boleh lupa, jika kita terus begini,
masa depan pasti suram.
Pandangan mereka tentang dunia dan cabarannya lebih pesimis
daripada pandangan saya, atau daripada jangkaan saya.
Saya nak pastikan mereka terdedah kepada beberapa inovasi ini.
Kos petrol lebih murah daripada air botol, sebab itu orang jadi manja.
Hidrokarbon mengagumkan, masalahnya satu saja, emisi CO2.
Kita cuba buat bateri yang 10% daripada kepadatan tenaga petrol,
tapi banyak kita perlu buat dalam sepuluh tahun akan datang.
Dalam setiap kategori emisi,
"sifar" matlamat yang tak benarkan kita memilih
"Okey, mari kita buat yang ini tapi bukan yang ini."
Isu iklim masalah yang melibatkan banyak pihak berkepentingan.
Mereka yang akan paling terjejas akibat perubahan iklim
ialah anak-anak yang belum lahir.
Sukar bagi generasi hari ini
buat pengorbanan besar untuk generasi yang belum dilahirkan.
Sebab itu perlu ada motif keuntungan.
Hai, selamat datang.
Kita akan buat soal jawab, kemudian bincangkannya.
Terima kasih. Silakan.
Breakthrough Energy Ventures ialah firma pelaburan diketuai Bill Gates
bertujuan untuk menangani pengeluaran gas rumah hijau.
Pelaburan strategik boleh tunjukkan cara lebih baik kepada dunia.
Saya boleh beritahu orang,
apa pun pandangan politik atau pendapat anda,
ini sah cara lebih baik, jadi mari kita lakukannya.
Kami sasar tiga industri, keluli, hidrogen kelabu dan kimia.
Cara etilena fosil dihasilkan sekarang mengeluarkan banyak karbon.
Kita perlukan penyelesaian praktikal
untuk buat barang dan jana elektrik,
pandu dan terbang,
urus bangunan dan rumah.
Apa kita nak makan?
Kita mahu menggantikannya
sekurang-kurangnya pada standard sama, tanpa emisi.
Jadi, satu-satunya cara ialah mencipta teknologi baru.
Dioxycle ialah syarikat yang mengitar semula emisi karbon.
Perubahan iklim ialah masalah skala.
Jika tiada skala, tak mungkin kita boleh ubah iklim.
Saya takkan cuba ubah iklim sebagai hobi.
Oleh itu, kita perlukan penyelesaian yang menawarkan skala,
dan hanya ada satu saja yang sehebat alam semula jadi,
pasaran yang didorong ketamakan.
Kami dah bersedia mulakan projek perintis satu tan sehari.
Ini cuma rangka kerja.
Baguslah dia labur sendiri wangnya.
Kebanyakan orang tak mampu
labur dalam syarikat pemula bernilai jutaan dolar.
Kebanyakannya akan gagal, tapi ada yang akan berjaya.
Ia memerlukan hidrogen bersih…
Banyak pelaburan berakhir tanpa hasil.
Tapi akan ada syarikat yang bakal menyamai Apple, Microsoft atau Google
dalam bidang teknologi bersih ini.
Banyak syarikat akan mencapai impak begitu.
Iklim ialah masalah sistem.
Perisian ada peranan menarik untuk bantu menyelesaikannya.
Ada ramai usahawan hebat dengan bermacam-macam idea.
Kami amat terbuka dengan kemungkinan dan idea baru.
Kami dapat meneroka proses pengeluaran simen baru ini.
Anda mungkin fikir ketika itu
anda melabur dalam sesuatu yang tak gah,
tapi benda yang tak gah boleh jadi gah dengan cepat.
Asalkan ketumpatan arus betul,
kos modal mungkin setanding dengan tanur.
Awak dapat haba daripada gas asli atau elektrik?
Breakthrough Energy kini ada lebih seratus syarikat.
Ada syarikat pertanian, bangunan.
Ada beberapa syarikat berpotensi mengusahakan simen.
Wakil Breakthrough Energy Ventures milik Bill Gates
datang ke Caltech untuk beri ceramah tentang
masalah iklim besar yang tak diusahakan kerana ia tidak dibiayai.
Itu masalah besar sebab iklim sepenting dengan kereta.
Konkrit bahan buatan manusia terbanyak digunakan di planet ini.
Hanya air yang digunakan lebih banyak daripada konkrit.
Ia seperti magik, bukan? Ia batu cecair.
Selepas beberapa lama ia jadi keras. Kemudian jadi bangunan.
Ia menakjubkan dan membolehkan kita
bina bangunan pencakar langit, jambatan, empangan.
Meratakan konkrit yang keluar daripada paip dipanggil "punning".
Ia sama seperti industri simen
selama lebih seratus tahun.
Ada orang dah lama tahu
punca pencemaran besar,
tapi tiada siapa buat apa-apa.
Konkrit ialah campuran simen, pasir, kerikil dan air.
Pelepasan CO2 dalam penghasilan simen
ialah masalah kimia.
Kita perlu buat bahan yang sama.
Kita perlu buat begitu sebab pembinaan bangunan libatkan risiko tinggi
dan wang yang banyak.
Jadi, orang tak mahu guna bahan
yang tak pernah digunakan.
Simen masih dihasilkan dengan batu kapur yang mengandungi karbon.
Jadi, apabila ia dibakar, CO2 dilepaskan.
Tapi di Brimstone,
kami guna batu kalsium silikat yang tiada CO2.
Simen ialah bahan berasaskan kalsium.
Kita perlu keluarkan kalsium dari batu untuk buat simen.
Saya tuang cecair yang biasa kami guna sebagai ejen larut lesap.
Kita tuang ini dulu.
Ejen larut lesap bertindak balas dengan batu
dan keluarkan kalsium daripada batu.
Kami ambil kalsium
dan masukkan batu ke dalam tanur
yang menghasilkan simen.
Kami mengujinya di makmal konkrit di fasiliti kami.
Kami ambil kiub itu, masukkannya ke dalam penekan,
hancurkan kiub,
dan ukur daya yang diperlukan supaya kiub itu merekah.
Itu menunjukkan kekuatan simen.
Simen biasa dalam 28 hingga 35 megapascal.
Bangunan pencakar langit memerlukan simen berkekuatan tinggi
sekitar 69 hingga 138 megapascal.
Dahsyat.
PEMBUATAN 29%
Ada banyak kilang simen di dunia,
jadi ini bukan macam buat cip komputer yang lebih pantas.
Jika kita suruh India buat simen cara baru,
ada beribu loji konkrit di India saja.
Perjalananannya masih panjang untuk cipta cara baru buat simen
dan memastikan setiap tanur simen di seluruh India
tiada lagi pelepasan CO2 yang banyak.
Masih banyak kita perlu buat.
Jadi, kita perlu bina loji. Kemudian bina 3,000 lagi.
Kita perlu nyahkarbon seluruh industri. Ada senarai tugas yang besar.
Tidak syak lagi, tapi syabas, semua.
Syabas, pasukan.
Akhbar pertama yang mengutarakan isu gas rumah hijau
diterbitkan pada tahun 1800-an.
Jadi, kita dah tahu hakikat
gas rumah hijau boleh memerangkap haba di atmosfera buat masa yang lama.
Cuba satu tangki. Cubalah dulu.
Okey, isilah.
Pada era pascaperang, selepas Perang Dunia Kedua,
emisi meningkat dengan mendadak.
Menjelang 1960-an, Presiden Johnson dapat laporan yang mengatakan,
"Ini isu keselamatan negara yang perlu dianggap serius."
Industri bahan api fosil tahu kesan produk mereka.
Mereka kaji kesan produk mereka pada iklim global.
Negara Teluk yang menghasilkan minyak, adalah pencemar terbesar.
Seterusnya ialah negara seperti AS.
Di Barat, kita ada gaya hidup dengan karbon tinggi.
Hei, ini Criss Angel.
Selamat datang ke estet saya
seluas 2,000 meter persegi dikenali sebagai Serenity.
Jadi, semua yang kita fikirkan dari segi ekonomi moden
berkait rapat dengan bahan api fosil contohnya sistem elektrik kita.
TENAGA ELEKTRIK 29%
Grid elektrik bukan saja satu pertiga daripada emisi,
ia juga satu-satunya sumber tenaga yang kita tahu cara membersihkannya.
Harga solar dan angin turun dengan mendadak.
Masalahnya ia terputus-putus.
Bukannya sentiasa ada matahari dan angin, tapi kita cas telefon setiap masa.
Kita belum ada cara untuk simpan tenaga itu dengan murah,
tersedia bila-bila kita perlukannya.
Selain itu, permintaan tenaga elektrik akan semakin tinggi pada masa depan.
Pada masa depan, kita perlu tenaga elektrik
untuk kereta dan bangunan kita.
Anehnya, bukan saja grid perlu jadi hijau,
kita juga perlu buat 2.5 kali ganda lebih besar.
Saya percaya penyelesaian terbaik ialah tenaga nuklear.
Sama ada pelakuran nuklear atau pembelahan nuklear.
Kita belum ada loji pelakuran yang berbaloi dari segi kos,
dan beberapa aspek sains masih tidak jelas.
Jadi, kita perlu teruskan usaha dalam pembelahan nuklear.
Saya pelabur besar dalam syarikat bernama TerraPower
yang cuba hasilkan reaktor generasi seterusnya.
Reaktor yang kita guna hari ini menyejuk menggunakan air.
Air tak boleh simpan haba,
jadi apabila ia panas, tekanannya sangat tinggi.
Selama beberapa dekad, mereka mahu beralih daripada air
kepada logam cecair seperti natrium,
dan itulah pendekatan TerraPower.
Tiada tekanan di dalam reaktor.
Selain itu, isu dengan haba baki
yang menyebabkan insiden Fukushima dan Chernobyl,
sudah tiada.
Jadi, loji kuasa nuklear TerraPower lebih selamat,
tapi loji prototaip perlu dibina dulu
dan minta pengawal selia AS teliti reka bentuknya.
TerraPower pilih tempat ini
untuk bina reaktor generasi seterusnya yang pertama.
Majikan terbesar di sini ialah loji arang
yang akan ditutup atas sebab persekitaran.
Kemahiran pekerja di sana sepadan dengan keperluan di kilang baru.
Ini contoh klasik dan ideal.
Industri tenaga bersih pergi ke tempat orang hilang pekerjaan
akibat penamatan industri tenaga kotor.
Rumah J.C. Penney di belakang kita.
Itu Teater Victory. Ia dibuka tiga malam seminggu.
Mereka mengubahnya jadi pejabat guam baru dan kedai roti.
- Wah. - Bagus, bukan?
- Bagus. - Okey.
BAHAN API FOSIL SYARIKAT KOPI
Kedai roti milik awak atau penyewa?
Kami punya. Sekarang ia di belakang.
Okey, pejabat guaman pula?
Saya ada dua firma guaman.
- Yakah? Eklektik betul. - Kami sedang berkembang.
Ia sangat bersinergi.
Makan kek cawan, minum kopi dan saman orang.
Ini firma guaman.
Ini kali pertama saya di sini.
Saya tak sabar datang lihat tempat loji yang unik akan dibina.
Kami pergi ke lokasinya tadi. Tanah terbentang.
Duit berbilion yang saya labur dalam TerraPower akan hilang
jika ia tak berhasil,
tapi penemuan ini akan bawa perbezaan besar
dalam menangani isu iklim.
BANGUNAN 7%
TENAGA ELEKTRIK 29%
JUMLAH EMISI GLOBAL
Reaktor pelakuran mungkin boleh bekalkan sumber elektrik yang sangat murah
tanpa masalah alam sekitar.
Tapi kita masih belum tahu cara untuk membinanya.
Sempatkah?
Usaha kita mengurangkan kebergantungan terhadap bahan api fosil tak berhasil.
Industri bahan api fosil buat untung besar.
Emisi makin meningkat.
Orang memang patut ragu-ragu dan kecewa.
Ada sebahagian daripada perjuangan ini yang saya tak setuju,
iaitu kamu mengkritik kaedah semasa
sebelum kita ada pengganti.
Saya harap lebih perhatian diberikan kepada inovasi baru.
Tapi saya seorang yang optimis
dan saya rasa kita akan kawal kenaikan suhu.
Saya rasa sikap optimis harus datang daripada tindakan realistik.
Mengatakan yang kita optimis tanpa buat apa-apa tak membantu.
Optimisme yang berlebihan boleh bertindak sebagai satu bentuk penafian iklim.
Perjanjian Paris tetapkan matlamat
untuk mengekalkan suhu bawah 2°C,
mengurangkan emisi kepada separuh antara 2015 dan 2030,
dan pada 2050, capai emisi sifar.
Perkembangan kita?
Karbon dioksida di atmosfera capai tahap tertinggi pada musim bunga,
tertinggi dalam lebih empat juta tahun.
Teruk. Prestasi kita sangat teruk.
Trend jangka panjang ialah kita tak nampak penurunan emisi.
Kita mungkin terlepas matlamat dua darjah,
jadi ia akan mengakibatkan kerosakan yang ketara.
Dua darjah nampak jauh.
Sekarang kita berada di 1.5.
Musim panas lalu menunjukkan kesannya yang dahsyat.
Dengan kenaikan dua darjah,
beberapa tempat di dunia mungkin tak boleh didiami.
Bandar dengan jutaan orang akan menjadi sukar untuk didiami.
Ia amat menyedihkan.
Ia satu kontinum.
Akan ada satu detik penentu? Tidak, bukan satu.
Kali terakhir permukaan planet hangat seperti hari ini
berlaku 120,000 tahun lalu.
Paras laut 8 meter lebih tinggi berbanding hari ini.
Ketinggian purata atas paras laut di Kota New York?
Sepuluh meter.
Ketinggian purata atas paras laut Miami?
Dua meter.
Bila Miami takkan boleh didiami? Berpuluh tahun?
Ada banyak perkara yang kita tak dapat elak.
Masalah terbesar ialah
jika kita tinggal di garis khatulistiwa dan bekerja di luar,
jadi, terutamanya petani di Afrika,
ini boleh jadi teruk bagi mereka.
Pertanian aktiviti asas manusia.
Kebanyakan kita dulu peladang kerana terpaksa,
dan ia sumber gas rumah hijau yang banyak.
Lebih kurang 20% emisi kita berkaitan dengan pertanian.
Susah nak hapuskannya.
Lembu bersendawa metana.
Membajak tanah boleh membebaskan karbon yang ada dalam tanah.
Baja nitrogen dibuat dengan gas asli.
Cara kita bercucuk tanam,
mesin penuai kombin, ia menggunakan banyak bahan api fosil.
Ada macam-macam cara
pertanian menyumbang kepada perubahan iklim.
Menanam makanan kita memerlukan banyak tenaga, tanah, air.
Kita perlu membaja tanaman. Hasilnya perlu dihantar ke kedai.
Dari kedai ia dibawa ke rumah kita.
Kita perlu menyejuknya di rumah tapi akhirnya buang 40% daripadanya.
Ramai orang tak tahu sisa makanan hasilkan metana yang banyak.
Ada banyak sisa makanan di tapak pelupusan sampah.
Ia dimampatkan antara sampah lain, dan tak boleh mereput ke dalam tanah.
Maksudnya metana dibebaskan daripada sisa makanan itu.
Metana gas rumah hijau lebih kuat daripada karbon dioksida,
jadi ia lebih berpotensi untuk memanas.
Jika sisa makanan sebuah negara, ia ketiga terbesar yang hasilkan emisi.
China, AS, sisa makanan.
Di Mill, kami cipta sistem baru termudah untuk kembalikannya ke ladang.
Sekarang ia ditutup rapat dan ketat
supaya segalanya padat.
Jadi, semuanya tetap di tempatnya
dan tiada bahagian yang bergerak.
Ia meningkatkan pengalaman pengguna jika kita dapat mengatasinya.
Ia macam tong sampah. Semua orang tahu cara gunakannya.
Kita tekan pedal, ia terbuka.
Masukkan sisa makan malam.
Itu saja kerja kita.
Keajaiban berlaku di dalamnya.
Ia mengering dan mengisar makanan semalaman dan secara automatik.
80% makanan ialah air. Air dikeluarkan dan ia jadi amat kecil.
Ia tak berbau, tapi ia mengunci nutrien.
Selepas beberapa minggu tong akan penuh. Tinggalkan saja di depan itu.
Kami ambil dan bawa ke fasiliti kami.
Macam Uber tapi untuk sisa.
- Kita buka kotak. - Mari buka.
Keluarkan beg.
Kami masukkan ke dalam mesin, yang menapis dan menyusunnya.
Ia akan keluarkan bahan cemar seperti pelekat buah.
Ada langkah rawatan haba atas sebab keselamatan makanan.
Kemudian kami bungkus
dan hantar ke ladang sebagai makanan untuk ternakan.
Bagi penternak ayam, 60% emisinya ialah makanan untuk ternakan.
Jika kita bela ayam,
Mill hasilkan makanan ayam yang rendah karbon.
Makanan itu memang kita nak buang.
PERTANIAN 20%
JUMLAH EMISI GLOBAL
Saya dah mula hargai inovasi
kerana ia beri kita harapan,
tapi saya perasan masih ada rintangan sistemik.
Menunggu orang yang membesar dengan isu ini
jadikannya matlamat dan kompas moral mereka
jadi pemimpin yang ada kuasa
bukan penyelesaian yang realistik.
Saya tak faham sepenuhnya orang yang menentang isu ini,
tapi lebih mudah untuk mengabainya.
Orang bertindak balas terhadap aktivisme. Status quo sangat berkuasa.
Saya tak pasti jika menganggap perubahan iklim sebagai kecemasan berbaloi
jika ia buat orang marah.
Apa yang lebih bernilai? Seni atau kehidupan?
Aktivisme patut jadi agresif sampai tahap mana dan patut sasar siapa?
Saya harap dialog antara aktivis
dan orang yang dalam lapangan kekal membina.
Saya cuba pakai paruh saya dan buat ia…
Kami bunyikan penggera sebagai burung kenari.
Ada kumpulan di UK dipanggil Pemberontakan Kepupusan
menghalang jalan waktu saya dalam perjalanan pergi ke janji temu.
Kepupusan!
Pemberontakan!
Mereka wujudkan kesedaran.
Ini dunia politik.
Malangnya, masalah yang sama dalam segala isu ini,
jika cara bersih sangat mahal, siapa yang akan membayarnya?
Kita tak boleh harap negara lain capai sifar jika kita tak buat dulu,
tapi ia lebih daripada itu.
Kita juga ada lebih banyak duit berbanding negara lain.
Kita juga tak boleh harap Brazil, India, Indonesia,
ekonomi sedang pesat membangun untuk menyahkarbon
dengan membelanjakan lebih banyak wang pada penyelesaian bersih.
Bahan api fosil perlu jadi lebih mahal,
tapi setiap kali ada sebarang kenaikan harga minyak,
ia krisis politik besar.
Perkataan "cukai" pula sangat dibenci di negara ini.
Ia tak dibincangkan pun.
Kerajaan memainkan peranan besar
sebab itu peraturan dan insentif cukai mereka
yang akan mempercepatkannya masuk makmal, keluar makmal
dan laksanakan secara besar-besaran.
Akhirnya, teknologi bersih akan jadi sama murah atau lebih murah.
Kita ada tanggungjawab moral,
dan kita ada sumber ekonomi untuk buat pelaburan itu
yang akan mencipta penemuan teknologi,
kemudian menurunkan kos dengan meningkatkan pengeluaran,
supaya penyelesaian itu sampai kepada semua orang di planet ini.
Tenaga solar dan angin berjaya mencapainya.
Sebab itulah di tempat-tempat
kerajaan tak utamakan isu iklim,
contohnya di Texas,
mereka dapat manfaat besar dengan menggunakan angin dan solar.
Ia komponen utama dalam bekalan tenaga mereka.
Itu tak boleh dibuat tanpa insentif cukai
yang disediakan untuk solar dan angin, jadi polisi amat membantu,
tapi insentif itu tak boleh dilaksanakan
jika tiada teknologi di tempat yang ia dah sedia.
Ada teknologi tersedia tapi tidak digunakan.
Kita perlu membawanya kepada masyarakat hari ini, sekarang dan dengan cepat.
PENGANGKUTAN 15%
KERETA - TRAK - BOT - KAPAL TERBANG
Penerbangan menghasilkan lebih 3% daripada semua emisi.
Penyelesaian yang berkesan hari ini ialah menggunakan bahan api daripada tumbuhan
dan hasilkan bahan api bio.
Malangnya, hari ini,
kos pembuatannya dua kali ganda kos bahan api penerbangan biasa.
PENERBANGAN BAHAN API BIO
Saya membelinya untuk terbang lalu mewujudkan permintaan.
Apabila permintaan meningkat,
ada idea baru untuk turunkan kos bahan api itu
hampir dengan kos bahan api jet semasa.
Kos tambahan kereta elektrik semakin berkurangan.
Kereta penumpang hanya 8% daripada semua emisi,
tapi jika semua orang beli kereta penumpang jenis baru,
maka 8% itu selesai.
Hidrogen perlu padat supaya boleh dihantar secara jimat
dari tempat ia dihasilkan ke tempat ia digunakan.
Kenderaan pertama dikuasakan pemampatan krio Verne dah siap.
Kami sasar pasaran trak tugas berat Kelas 8,
kerana pasaran ini menunjukkan minat komersial paling banyak.
Bateri trak elektrik boleh pergi sejauh 400 km.
Trak kami boleh pergi sejauh 1600 km.
Itu kapasiti trak diesel zaman ini.
Ada harta intelek dalam teknologi ini?
Tak banyak bahan yang tahan suhu kriogenik dan tekanan tinggi,
jadi penukar habalah kuncinya.
Itu harta intelek kami.
PENGANGKUTAN 15%
KERETA - TRAK - BOT - KAPAL TERBANG
JUMLAH EMISI GLOBAL
Kami berusaha mengurangkan emisi
dalam semua lima kategori kepada sifar secepat mungkin,
tapi sebelum capai matlamat itu, kita akan lepaskan lebih banyak CO2.
Gembira jumpa awak. Terima kasih.
- Ya. - Kami teruja.
Ya, mesti seronok.
Jika kita percaya kita perlu hadkan kenaikan suhu ke 1.5°C,
maka kita perlu menyokong teknologi penyingkiran karbon,
iaitu menyedut karbon dari udara, letak dalam tanah
sebanyak 10 gigatan setahun selama 50 tahun hingga 2100.
Sukar nak bayang. Orang tak fikir atau perkatakannya.
- Okey, mari kita masuk. - Tuan-tuan.
Apa pendapat awak tentang penangkapan karbon dan peranannya?
Dalam portfolio Breakthrough Energy, kami ada beberapa syarikat
yang cuba mengurangkan kos tangkapan karbon.
Hari ini, saya pelanggan individu terbesar Climeworks
yang menangkap karbon lebih 300 dolar setan.
Apa maksudnya menjadi pelanggan individu terbesar?
- Saya beri mereka cek. - Ya?
Awak mengimbangi emisi peribadi dengannya?
Ya.
Saya bekerja untuk syarikat yang menangani perubahan iklim.
Bagi saya, punca utamanya, CO2 yang sudah ada di atmosfera,
itu yang memanaskan planet.
Climeworks mengeluarkan CO2 daripada atmosfera.
Agak mencabar menapisnya
kerana ia sumber CO2 yang paling cair.
Kami tarik udara yang banyak melalui penapis.
Jika udara melalui bahan ini,
molekul CO2 bertindak balas dan kekal di dalam bahan penapis.
Kami tutup dan panaskan ruang tersebut.
Ia akan membalikkan reaksi kimia…
kemudian sedut CO2 ke loji kami.
Kami juga menggunakan sumber tenaga yang mampan sahaja,
seperti tenaga geoterma di Iceland.
Secara keseluruhan, proses ini taklah rumit,
tapi melaksanakannya dengan teknologi dan secara cekap adalah satu cabaran.
Mereka betul-betul keluarkan karbon.
Mereka bukan saja menariknya keluar, tapi ia menjadi mineral
di loji Iceland itu.
Saya duduk di sebelah telaga suntikan.
Ini salah satu telaga suntikan kami. Kami menyuntik CO2 ke dalamnya.
Ini telaga suntikan pertama di dunia untuk proses ini.
Jadi, kami suntik air dan CO2,
dan pada kedalaman tertentu, kami lepaskan CO2 ke dalam aliran air,
dan pada kedalaman ini,
tekanannya cukup tinggi untuk kesan SodaStream berlaku.
Kami menolak CO2 ke dalam air,
kemudian CO2 dibawa ke batuan hampar, dan mengubah CO2 menjadi batu.
Ia tak memerlukan banyak tenaga.
Kami guna air di dalam tanah
untuk beri tekanan pada CO2.
Loji empat kilotan dibahagikan dengan 40 gigatan emisi setahun,
kita akan dapat 0.00000000001%
daripada jumlah emisi setiap tahun yang kami keluarkan pada masa ini.
Sebab itulah penting tingkatkan penggunaan teknologi ini.
Sudah tentu kami mahu jadi seperti syarikat utiliti.
Kami tak kutip sampah di rumah anda setiap minggu,
kami bersihkan atmosfera.
tapi tangkapan udara langsung tak selesaikan emisi semasa.
Ia membersihkan emisi sebelum ini yang ada di luar sana.
Sekarang,
loji tangkapan terbesar di dunia kurang 100,000 tan setahun.
Ada yang sedang dibina yang boleh tampung berjuta,
tapi jika ia tak mencapai berbilion, perbezaannya terlalu sedikit.
Ia tak beri impak.
Rasa macam idea gila keluarkan CO2 daripada udara
selepas kita hasilkannya dengan menjana tenaga.
Kita patut jana tenaga dengan cara berbeza.
Hakikat bahawa orang serius memperkatakannya menunjukkan
betapa terdesaknya kita untuk tidak berubah
dan cari jalan penyelesaian yang akan buat semuanya hilang.
Banyak perbualan ini, mengutamakan manusia.
Spesies lain yang berkongsi planet dengan kitalah mangsa perubahan iklim.
Adakah lautan akan jadi tempat kita buang karbon kita?
Adakah hutan tempat kita boleh simpan sebanyak karbon yang boleh?
Bolehkah kita ubah suai genetik pokok? Itu mengujakan.
Ada banyak potensi, dan cara lain untuk melihatnya ialah,
pokok yang ada sekarang mungkin penting bagi banyak spesies
yang tinggal di dalamnya.
Segalanya ada kos tersendiri.
Tiada penyelesaian cepat.
Jika ia dilakukan dengan elektrolisis, kita mungkin perlukan sebanyak 140 kilang,
hasilkan bahagian utama teknologi teras.
Setiap satu lima kali ganda saiz
kilang terbesar yang wujud hari ini
untuk menyokong pengeluaran begitu.
Saya akui perkara yang saya kini sudah sedar
adalah cabaran skala dalam isu ini.
Betapa sukarnya melaksanakan inovasi ini pada skala besar.
Mengalaminya sendiri menunjukkan
betapa sukarnya untuk membangunkannya.
Kita perlu cepat sebab ia akan ambil masa yang lama.
Ini perjalanan yang perit, sukar, kotor dan berantakan.
Ia akan menemui bahaya
dan terasa seperti menuju bencana.
Saya sudah tahu yang ia sesuatu yang gila.
Ini perjalanan yang gila.
Saya nak jadi optimistik.
Saya tak suka jadi peramal hari kiamat
atau saja-saja nak menentangnya.
Saya cuma melihat keadaan sekarang.
Kita cuma ada jangka masa sekitar sepuluh tahun
untuk mencapai sifar.
Saya bukan tak optimis. Ada peluang untuk kita akan selesaikannya.
Awak kongsi banyak contoh, tapi saya tak bersandarkan harapan.
Saya bersandarkan rasa kasih kepada kampung halaman saya,
penduduknya dan semua yang terlibat,
serta sedikit rasa takut.
Saya menangis setiap kali perkatakannya.
Mendengar luahan awak itu buat saya fikir
kami tak bergerak sepantas yang awak inginkan.
Bukan senang.
Ini seluruh infrastruktur fizikal.
Skala membina cara baru itu akan ambil masa,
tapi ia mendorong saya berfikir tentang cara bergerak lebih pantas.
Jadi, terima kasih.
Kita ada banyak kerja.
Lebih cepat, lebih baik.
Terjemahan sari kata oleh NNorhan